Държавен вестник, бр. 5, 2026 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  5
 
ръководни органи по въпросите на техническата експлоатация и безопасността. 
Работата включва познаване в дълбочина на устройството и принципа на действие на 
различни видове железопътна механизация, умения за разчитане на техническа и регистрираща 
документация, както и способност за критична преценка на рисковете в ежедневната 
експлоатация. Необходимо е познаване в детайли както на експлоатационните характеристики 
на техниката, така и на функциите, отговорностите и допустимите реакции на експлоатационния 
персонал при извънредни ситуации. 
Контекстът на работата често включва самостоятелно вземане на решения, оценка на 
оперативни и документални доказателства, както и формулиране на писмени становища и 
препоръки. Работната среда обхваща локомотивни депа, жп работилници, експлоатационни 
пунктове, места за домуване на подвижния състав, строителни обекти, железопътни трасета и 
административни звена. Поради характера на дейността работното време може да включва 
дежурства, проверки в извънработно време при аварии и специални операции. 
Изискванията към изпълнителите включват наличие на висока професионална 
квалификация, отлична правна и техническа грамотност в областта на железопътния транспорт. 
Личностните качества, необходими за упражняване на длъжността, включват обективност, 
отговорност, аналитично мислене, устойчивост на напрежение, умения за самостоятелно 
действие и комуникация с многостранни участници в процеса. 
Професионалната подготовка на този профил следва да е насочена към овладяване на 
съвременни подходи за анализ и контрол, използване на информационни системи за 
проследяване на дейността и внедряване на добри практики за безопасност, като същевременно 
осигурява практическо приложение на нормативните изисквания в реална среда. 
За упражняване на професията се изискват документи за правоспособност съгласно 
нормативните актове, определящи условията за достъп до дейности по управление, обслужване, 
ремонт и контрол на железопътна механизация. Това включва: 
Втора степен на професионална квалификация: 
Изисквания за правоспособност: 
 
Свидетелството за правоспособност по заваряване – съгласно Наредба № 7 от 11 
октомври 2002 г. за условията и реда за придобиване и признаване на правоспособност по 
заваряване (обн., ДВ, бр. 100 от 2002 г.); 
Трета степен на професионална квалификация: 
 
Свидетелство за правоспособност „Машинист на релсова специализирана самоходна 
машина (РССМ)“ съгласно Наредба № 56 от 14.02.2003 г. за изискванията, условията и реда за 
обучение на кандидатите за придобиване на правоспособност, изисквана от персонала, 
отговорен за безопасността на превозите с железопътен транспорт, или признаване на такава 
правоспособност и реда за провеждане на проверочните изпити на лицата от персонала, 
отговорен за безопасността на превозите (обн., ДВ, бр.20 от 2003 г.); 
 
Свидетелството за правоспособност по заваряване – съгласно Наредба № 7 от 11 
октомври 2002 г. за условията и реда за придобиване и признаване на правоспособност по 
заваряване; 
 
Документ за психическа и физическа годност съгласно изисквания на Наредба № 54 от 
2.06.2003 г. за медицинските и психологическите изисквания към персонала, който осъществява 
железопътни превози на пътници и товари и съпътстващите ги дейности и за провеждане на 
предпътните (предсменни) медицински прегледи. (Обн., ДВ, бр. 55 от 2003 г.) 
 
Лицата, придобили трета степен на професионална квалификация по професията 
„Железопътна механизация“, могат да бъдат обучавани за придобиване на правоспособност за 
управление на МПС от категория В по реда на Наредба № 37 от 2002 г. за условията и реда за